**AGENŢIA NAŢIONALĂ DE ADMINISTRARE FISCALĂ**

**ORDIN NR.......**

**privind modificarea și completarea Ordinului preşedintelui Agenţiei Naţionale de Administrare Fiscală nr. 2547/2019 pentru aprobarea Procedurii privind stabilirea din oficiu a contribuţiei de asigurări sociale şi a contribuţiei de asigurări sociale de sănătate datorate de persoanele fizice, precum şi a modelului şi conţinutului unor formulare**

Având în vedere dispozițiile art. 137, art. 148, art. 151 alin. (61), (7), (17) și (191), art. 154, art. 155, art. 170 şi art. 174 alin. (61), (7) şi (17) din Legea nr. 227/2015 privind Codul fiscal, cu modificările şi completările ulterioare, ale art.107 alin.(1) din Legea nr.207/2015 privind Codul de procedură fiscală, cu modificările și completările ulterioare, precum și avizul conform al Ministerului Finanțelor nr. din data de .

 În temeiul prevederilor art.342 alin.(1) din Legea nr.207/2015 privind Codul de procedură fiscală, cu modificările şi completările ulterioare, precum și ale art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările și completările ulterioare,

preşedintele Agenţiei Naţionale de Administrare Fiscală emite următorul

**ORDIN**

**Art.I** Ordinul preşedintelui Agenţiei Naţionale de Administrare Fiscală nr.2547/2019 pentru aprobarea Procedurii privind stabilirea din oficiu a contribuţiei de asigurări sociale şi a contribuţiei de asigurări sociale de sănătate datorate de persoanele fizice, precum şi a modelului şi conţinutului unor formulare, publicat în Monitorul oficial al României, Partea I, nr. 800 din 2 octombrie 2019, cu modificările și completările ulterioare, se modifică și completează, după cum urmează:

1. La Anexa nr.1, la Cap. I „Dispoziții generale”, pct.1, se modifică și va avea următorul cuprins:

„1. Prezenta procedură se aplică persoanelor fizice care nu şi-au îndeplinit obligaţia declarării contribuţiei de asigurări sociale, respectiv a contribuţiei de asigurări sociale de sănătate, potrivit prevederilor Codului fiscal, în anul fiscal 2023.”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea 1 „Procedura de stabilire din oficiu a contribuţiei de asigurări sociale”, pct.8, lit.d), se modifică și va avea următorul cuprins:

„d) contribuabilii pentru care plătitorii de venituri au reţinut la sursă contribuţia de asigurări sociale calculată la plafonul de 24 salarii minime brute pe țară anual şi declarată în formularul 112;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea 1 „Procedura de stabilire din oficiu a contribuţiei de asigurări sociale”, pct.8, după litera e) se introduce o nouă literă, litera f), cu următorul cuprins:

„f) contribuabilii pentru care plătitorii de venituri au reţinut la sursă contribuţia de asigurări sociale calculată la plafonul de 12 salarii minime brute pe țară anuale şi declarată în formularul 112, când au realizat venituri până în 24 salarii minime brute pe țară anuale;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea 1 „Procedura de stabilire din oficiu a contribuţiei de asigurări sociale”, pct.15 se modifică și va avea următorul cuprins:

„15. (1) Pentru contribuabilii din lista rezultată după eliminările de la pct. 14 se estimează baza anuală de calcul al contribuţiei de asigurări sociale, după cum urmează:

a) la nivelul de 12 salarii minime brute pe ţară, în vigoare la termenul de depunere a declaraţiei unice estimative, în cazul veniturilor realizate cuprinse între 12 salarii minime brute pe țară inclusiv și 24 de salarii minime brute pe țară,

b) la nivelul de 24 de salarii minime brute pe țară, în vigoare la termenul de depunere a declarației unice estimative, în cazul veniturilor realizate cel puțin egale cu 24 de salarii minime brute pe țară

(2) Se întocmeşte "Referatul privind estimarea bazei de calcul al contribuţiei de asigurări sociale şi al contribuţiei de asigurări sociale de sănătate în cazul stabilirii din oficiu a obligaţiilor de plată", prevăzut în anexa nr. 3 la ordin. Referatul se întocmeşte într-un singur exemplar, se verifică şi se avizează de către conducătorul organului fiscal central competent, precum şi de către persoanele implicate potrivit competenţelor stabilite prin Regulamentul de organizare şi funcţionare şi prin prezenta procedură.”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.19, lit.A.c), se modifică și va avea următorul cuprins:

„c) venituri din asocierea cu o persoană juridică contribuabil potrivit prevederilor titlului II, titlului III din Codul fiscal pentru care sunt aplicabile prevederile art. 125 din același cod;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.19, lit.B, se modifică și va avea următorul cuprins:

„B. au estimat pentru anul de impunere un venit net anual cumulat din veniturile prevăzute la lit. A, din una sau mai multe surse şi/sau categorii de venituri, mai mic decât nivelul a 6 salarii minime brute pe ţară, iar venitul net/brut anual cumulat realizat este cel puţin egal cu nivelul a 6 salarii minime brute pe ţară, în vigoare la termenul de depunere a declaraţiei unice estimative;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.21 se modifică și va avea următorul cuprins:

„21. (1) Organul fiscal central competent identifică şi întocmeşte lista contribuabililor care au realizat veniturile de la pct. 19 lit. A, a căror valoare netă/brută/încasată cumulată, după caz, se situează la nivelul a cel puţin 6 salarii minime brute pe ţară, din una sau mai multe surse şi/sau categorii de venituri, pe baza formularelor de la pct. 20.

(2) Pentru persoanele care au realizat venituri din drepturi de proprietate intelectuală se verifică în formularul 112, precum şi în evidenţele fiscale dacă acestea au realizat venituri din pensii sau/şi venituri din salarii şi asimilate acestora. În situaţia în care au fost realizate venituri din categoriile menţionate cel puţin o lună în perioada de realizare a veniturilor din drepturi de proprietate intelectuală, acestea din urmă nu se iau în considerare la stabilirea plafonului minim anual de 6 salarii minime brute pe ţară.

1. Pentru persoanele de la art. 154 alin. (1) lit. a) şi b) din Codul fiscal, veniturile din cedarea folosinţei bunurilor, din drepturi de proprietate intelectuală, din asocierea cu o persoană juridică, precum şi veniturile din investiţii şi alte surse nu se iau în considerare la stabilirea plafonului minim anual de 6 salarii minime brute pe ţară. Condiţia de eliminare a veniturilor din plafonul minim anual se consideră îndeplinită dacă contribuabilii se încadrează în categoriile menţionate cel puţin o lună în perioada de realizare a veniturilor.”.
2. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.23 lit. b) - d), se modifică și vor avea următorul cuprins:

„b) contribuabilii care au depus declaraţia unică estimativă şi care au completat capitolul II din declaraţie, prin declararea la secţiunea corespunzătoare a contribuţiei de asigurări sociale de sănătate calculată la plafonul minim de cel puţin 6 salarii minime brute pe ţară, în vigoare la termenul de depunere a declaraţiei unice estimative;

c) contribuabilii care au realizat în mod exclusiv venituri din drepturi de proprietate intelectuală, din contracte de activitate sportivă, din arendă sau din asocieri cu persoane juridice, contribuabili potrivit titlurilor II, titlului III din Codul fiscal, pentru care sunt aplicabile prevederile art. 125 din același cod, în regim de reţinere la sursă a impozitului, pentru care venitul net/brut cumulat, declarat de plătitorii de venituri în formularul 112, este sub nivelul a 6 salarii minime brute pe ţară;

d) contribuabilii pentru care plătitorii de venituri au reţinut la sursă contribuţia de asigurări sociale de sănătate calculată la plafonul de 24 salarii minime brute pe țară anual şi declarată în formularul 112;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.23, după litera e) se introduc două noi litere, literele f) și g), cu următorul cuprins:

„f) contribuabilii pentru care plătitorii de venituri au reţinut la sursă contribuţia de asigurări sociale de sănătate calculată la plafonul de 6 salarii minime brute pe țară anuale şi declarată în formularul 112, când a realizat până în 12 salarii minime brute pe țară anuale;

g) contribuabilii pentru care plătitorii de venituri au reţinut la sursă contribuţia de asigurări sociale de sănătate calculată la plafonul de 12 salarii minime brute pe țară anuale şi declarată în formularul 112, când a realizat până în 24 salarii minime brute pe țară anuale;”.

1. La Anexa nr.1, la Cap. II „Procedura de stabilire din oficiu a contribuţiilor sociale obligatorii”, Secțiunea a 2-a „Procedura de stabilire din oficiu a contribuţiei de asigurări sociale de sănătate”, pct.26 se modifică și va avea următorul cuprins:

„26. (1) Pentru contribuabilii din lista rezultată în urma parcurgerii etapelor de notificare şi audiere se estimează baza anuală de calcul al contribuţiei de asigurări sociale de sănătate, după cum urmează:

a) la nivelul a 6 salarii minime brute pe ţară, în vigoare la termenul de depunere a declaraţiei unice estimative, în cazul veniturilor realizate cuprinse între 6 salarii minime brute pe țară inclusiv și 12 de salarii minime brute pe țară,

b) la nivelul a 12 salarii minime brute pe ţară, în vigoare la termenul de depunere a declaraţiei unice estimative, în cazul veniturilor realizate cuprinse între 12 salarii minime brute pe țară inclusiv și 24 de salarii minime brute pe țară,

c) la nivelul de 24 de salarii minime brute pe țară, în vigoare la termenul de depunere a declarației unice estimative, în cazul veniturilor realizate cel puțin egale cu 24 de salarii minime brute pe țară

(2) Se întocmeşte "Referatul privind estimarea bazei de calcul al contribuţiei de asigurări sociale şi al contribuţiei de asigurări sociale de sănătate în cazul stabilirii din oficiu a obligaţiilor de plată", prevăzut în anexa nr. 3 la ordin. Referatul se întocmeşte într-un singur exemplar, se verifică şi se avizează de către conducătorul organului fiscal central competent, precum şi de către persoanele implicate potrivit competenţelor stabilite prin Regulamentul de organizare şi funcţionare şi prin prezenta procedură.”.

1. Anexa nr.2 „Notificare privind nedeclararea contribuţiei de asigurări sociale şi a contribuţiei de asigurări sociale de sănătate datorate de persoanele fizice" se modifică şi se înlocuieşte cu anexa nr.1 la prezentul ordin.
2. Anexa nr.3 „Referat privind estimarea bazei de calcul al contribuţiei de asigurări sociale şi al contribuţiei de asigurări sociale de sănătate, în cazul stabilirii din oficiu a obligaţiilor de plată" se modifică şi se înlocuieşte cu anexa nr.2 la prezentul ordin.
3. Anexa nr.4 „Decizie privind stabilirea din oficiu a contribuţiei de asigurări sociale şi a contribuţiei de asigurări sociale de sănătate pentru persoane fizice" se modifică şi se înlocuieşte cu anexa nr.3 la prezentul ordin.

**Art.II** Anexele nr.1 - 3 fac parte integrantă din prezentul ordin.

**Art.III** Prevederile prezentului ordin se aplică pentru stabilirea din oficiu a contribuţiei de asigurări sociale, respectiv a contribuţiei de asigurări sociale de sănătate, datorate de persoanele fizice potrivit prevederilor Codului fiscal, pentru anul fiscal 2023.

**Art.IV** În tot cuprinsul prezentului ordin, referirile la Codul fiscal reprezintă trimiteri la Legea nr.227/2015 privind Codul fiscal, cu modificările şi completările ulterioare, aplicabilă pentru anul 2023.

**Art.V** Direcţia generală proceduri pentru administrarea veniturilor, precum şi direcţiile generale regionale ale finanţelor publice şi unităţile subordonate vor lua măsuri pentru ducerea la îndeplinire a prevederilor prezentului ordin.

**Art.VI** Prezentul ordin se publică în Monitorul Oficial al României, Partea I.

Emis la Bucureşti, la .....................................

**PREŞEDINTELE AGENŢIEI NAŢIONALE DE ADMINISTRARE FISCALĂ,**

**Nicoleta - Mioara CÎRCIUMARU**